19 ຄົນ ເສຍຊີວິດ ໃນອຸບັດຕິເຫດ ເຮືອບິນຕົກ ທີ່ເນປານ
ຊາວ​ອັງກິດ​ ​ເຈັດ​ຄົນ ຊາວ​ຈີນ ​ຫ້າ​ຄົນ ​ແລະຜູ້​ໂດຍສານ​​ເນ​ປານ ອີກ​ສີ່​ຄົນ ​ແມ່ນຮວມ​ຢູ່​ໃນ​ ຈຳນວນຜູ້​ເສຍ​ຊີວິດ ໃນອຸບັດຕິເຫດ ເຮືອບິນຕົກຢູ່ເນປານ.
ບັນດາເຈົ້າໜ້າທີ່ເນປານ ກ່າວວ່າ ເຮືອບິນລໍານຶ່ງໄດ້ປະສົບອຸບັດ ຕິເຫດຕົກ ບໍ່ດົນ ລຸນຫລັງໄດ້ບິນຂື້ນຈາກສະໜາມບິນທີ່ເມືອງ ຫລວງ Kathmandu ເຮັດໃຫ້ມີຜູ້ເສຍຊີວິດ ທັງ 19 ຄົນ ຢູ່ໃນ ເຮືອບິນລຳດັ່ງກ່າວ ເຈົ້າໜ້າທີ່ຂອງສະໜາມບິນກ່າວວ່າ ນັກບິນໄດ້ແຈ້ງໃຫ້ຫໍຄວບຄຸມອາກາດສະ ຍານວ່າ ເຮືອບິນໄດ້ຕໍາເອົານົກ ກ່ອນເຮືອບິນຕົກລົງມາ ເຈົ້າໜ້າທີ່ການບິນກ່າວວ່າ ເຮືອບິນຂອງສາຍການບິນ Sita ໄດ້ຕົກລົງໃສ່ແຄມແມ່ນໍ້າ Manohara ຊຶ່ງພາໃຫ້ເກີດໄຟໄໝ້ຂື້ນ ເຈົ້າໜ້າທີ່ຕໍາຫລວດກ່າວວ່າ ຊາວອັງກິດ ເຈັດຄົນ ຊາວຈີນຫ້າຄົນ ແລະຜູ້ໂດຍສານເນປານອີກສີ່ຄົນ ແມ່ນຮວມຢູ່ໃນຈຳນວນຜູ້ເສຍຊີວິດ ພະນັກງານອີກສາມຄົນຂອງເຮືອ ບິນທີ່ເປັນຊາວເນປານກໍໄດ້ເສຍຊີວິດ ໃນອຸບັດຕິເຫດດັ່ງກ່າວ ເຮືອບິນຂອງສາຍການບິນ Sita ລຳນີ້ ພວມມຸ້ງໜ້າສູ່ເມືອງ Lukla ຊຶ່ງເປັນປະຕູເຂົ້າສູ່ຈອມພູ Everest ຊາວຕ່າງປະເທດຫລາຍພັນພາກັນມຸ້ງໜ້າສູ່ຂົງເຂດດັ່ງກ່າວ ເພື່ອຮ່ວມການປີນຂື້ນສູ່ຈອມພູສູງທີ່ສຸດໃນໂລກ ລະດູໃບໄມ້ຫຼົ່ນ ແມ່ນລະດູສຳຫຼັບການປີນພູທີ່ມີຄົນໄປຮ່ວມຫຼາຍທີ່ສຸດຢູ່ໃນເນ ປານ ຊຶ່ງມີຈອມພູສູງ 8 ໜ່ວຍ ຂອງຈຳນວນທັງໝົດ 14 ໜ່ວຍທີ່ສຸງທີ່ສຸດໃນໂລກ